

1.sz. melléklet


MÓDOSÍTÁSOKKAL EGYSÉGES SZERKEZETBE FOGLALT

KÖZSZOLGÁLTATÁSI SZERZŐDÉS 
Budapest Főváros Önkormányzata (a továbbiakban: Önkormányzat), székhelye: 1052 Budapest, Városház u. 9-11., képviseletében eljár: dr. Demszky Gábor főpolgármester, és a Budapesti Szociális Forrásközpont (a továbbiakban: Szolgáltató) székhelye: 1052 Budapest, Városház u. 9-ll., képviseletében eljár: Gosztonyi Géza (együtt: Szerződő Felek), az 2005. július 27-én, Budapesten kelt Közszolgáltatási Szerződésüket 2009. szeptember 1-jei hatállyal közös akarattal az alábbi tartalomra módosítják: 

1. A szerződő felek a közszolgáltatási szerződést határozatlan időre kötik. 
2. Az Önkormányzat a jelen szerződés szerinti támogatást Szolgáltató részére az Ötv. 81. § (1) bekezdése alapján a 3. pontban meghatározott feladatok ellátásához nyújtja. A támogatás összege 2009. évben Budapest Főváros Közgyűlésének 28/2009.(V.25.) sz. Főv. Kgy. rendeleté​ben a ,,8335 Budapesti Szociális Forrásközpont" címen 20.941eFt, azaz húszmillió-ki​lenc​száz​negyvenegyezer forint. 
3. Az Önkormányzat a támogatást az alábbi feladatok ellátásához nyújtja:
3.1. A fővárosi szociális szakmai koordináció területén:
3.1.1.
információ-szolgáltatás, tanácsadás folyamatos működtetése (heti 40 órában),
3.1.2.
fórumok és szakmai megbeszélések szervezése (évi 3-4 alkalommal),
1.1.3.
konzultációs lehetőség biztosítása (előzetes egyeztetés alapján),
3.1.4.
szakmai konzultáció, konferencia szervezése a szociális ellátások különböző területén dolgozók részére (évi 2 alkalommal),
3.1.5.
módszertani tapasztalatcserék szervezése (munkamódszerek megismerése, projektlátogatások szervezése (évi 2 alkalom),
3.1.6.
projektek előkészítése és az önrészként vállalt feladat finanszírozása további források megszerzése céljából.
3.1.7.
a BSZF honlap működtetése. 

3.2. A Budapest Főváros Önkormányzatának Bizottságaival való együttműködés keretében:

3.2.1.
Budapest Főváros Közgyűlése Egészségügyi és Szociálpolitikai Bizottságának pályázati feladatai szakszerű lebonyolítása érdekében: 
3.2.1.1.
a bizottsági hatáskörbe telepített szociális célú pályázatok kiírására irányuló szakmai javaslat készítése – felkérés alapján,
3.2.1.2.
a pályázatok elbírálásához előzetes döntés-előkészítő javaslat készítése szakértők, valamint fővárosi szakmai Szolgáltatók képviselőinek bevonásával – felkérés alapján,
3.2.1.3.
a bizottsági monitoring rendszerre vonatkozó döntés-előkészítő javaslatok készítése, karbantartása – felkérés alapján.
3.3. A Budapest Főváros Önkormányzatának Főpolgármesteri Hivatala Ügyosztályaival való együttműködés keretében:
3.3.1.
A Szociálpolitikai Ügyosztállyal való együttműködés keretében: 

3.3.1.1.
a Budapest Főváros Szolgál​ta​tástervezési Koncepció munkálataiban való részvétel, 
3.3.1.2.

az Idősügyi Tanács üléseinek (programjainak) szervezése, monitorozása.
3.3.2.
Az Egészségügyi Ügyosztállyal való együttműködés keretében:

3.3.2.1.
az Ügyosztály felkérésére, egyes nyertes civil pályázatok monitorozása,
3.3.2.2.
az Ügyosztály felkérésére, fórum biztosítása a nyertes pályázók részére, eredményeik bemutatása céljából.

3.3.3.
A Gyermek- és Ifjúságvédelmi Ügyosztállyal való együttműködés keretében:

3.3.3.1.
a gyermekvédelmi alap- és szakellátás együttműködésének koordinálása, fejlesztése, a 3.1. pontban megjelölt feladatok megvalósítása keretében,

3.3.3.2.
információk gyűjtése a fővárosi civil gyermekvédelmi szolgáltatókról és szolgáltatásokról, az Ügyosztály módszertani feladatainak kiegészítése érdekében.

3.4. Budapest Főváros Közgyűlésének a fővárosi civil Szolgáltatókkal kapcsolatos tevékenységének elősegítése érdekében:
3.4.1. Tanácsadási és szolgáltatásnyújtási együttműködés megvalósítása, a Fővárosi Civil Irodával (= FCI):

3.4.1.1.
Az FCI folyamatos tájékoztatása a Budapesti Szociális Forrásközpont (=BSZF) aktuális tevékenységeiről, programjairól.

3.4.1.2.
A BSZF szolgáltatásainak biztosítása az FCI által a BSZF-hez irányított civil Szolgáltatók részére.
3.4.1.3.
A BSZF és az FCI szolgáltatásainak nyújtása során szerzett tapasztalatok kölcsönös megbeszélése, legalább félévi gyakorisággal. 
3.4.2.
A Fővárosi Önkormányzat által támogatott pályázatok költségvetéséből megvalósuló civil kiadványok katalogizálása, a Fővárosi Civil Irodával együttműködésben.
3.5. A fővárosi civil Szolgáltatók közvetlen támogatása keretében:
3.5.1.
Tanulmány készítése a fővárosi pályázati támogatások alakulásáról, idősoros metszetben, a Fővárosi Civil Iroda adatai alapján.
3.5.2.
A Fővárosi Önkormányzat döntéshozatali és információs rendszereiről szóló tájékoztatás/képzés szervezése a Fővárosi Önkormányzattal kapcsolatban álló civil Szolgáltatók képviselői (kiemelten a „Civil műhelyek” elnökei és tagjai) részére.
3.5.3.
A „Fővárosi Szociális Civil Műhely” titkársági feladatainak ellátása.

4. A támogatás költségfajták szerinti megoszlását e szerződés 2. sz. mellékletét képező részletes költségvetési táblázat tartalmazza

5. A Szolgáltató a támogatást kizárólag a 3. pontban meghatározott közhasznú célok folyamatos biztosítására használhatja fel. .Nem fordítható a támogatás összege bármilyen adó (ÁFA), illeték vagy közteher tartozás kiegyenlítésére. 

A Szolgáltató köteles a támogatás összegét egyéb pénzeszközeitől elkülönítetten kezelni, nyilvántartani arra is figyelemmel, hogy a támogatás felhasználásának mértékéről és módjáról az Önkormányzat megkeresésére naprakész információkkal tudjon szolgálni.
6. A kifizetés pénzátutalással történik. A támogatás összegét az Önkormányzat költségvetési rendeletében foglaltaknak megfelelően folyósítja és átuta1ja a Szolgáltató OTP Bank Rt. pénzintézeténél vezetett 11705008-20454102 számú számlájára, melyet az Önkormányzat az alábbi feltételekkel folyósít: 

7. A Szolgáltató köteles a támogatás összegét egyéb pénzeszközeitől elkülönítetten kezelni, nyilvántartani, illetve e szerződésben meghatározott szolgáltatás meghiúsulása esetén zárolni, a zárolást követő nyolc napon belül a Fővárosi Önkormányzat OTP Bank Rt.-nél vezetett 11784009-15490012 számú számlájára visszafizetni, és hatvan napon belül pénzügyi elszámolást készíteni. A támogatás a mindenkor hatályos közbeszerzési törvény és az áfa törvény szabályai szerint használható fel.

8. A Szolgáltató vállalja, hogy a támogatás felhasználásáról a tárgyévet követő január 31-ig a tényleges feladatteljesítési mutatók alapján elszámol, továbbá részletes szakmai beszámolót és pénzügyi elszámolást készít a tárgyévet követő június 30-ig. A Szolgáltató vállalja, hogy a feladatellátásról, feladatmutatónként, folyamatos és ellenőrizhető, monitorozásra alkalmas dokumentációt vezet.
Az elszámolás rendje:

Szolgáltató köteles benyújtani:
· a 3. pontban meghatározott szakmai feladatok tényleges megvalósulásáról részletes szöveges szakmai értékelő anyagot pontonként és feladatmutatónként,
· a támogatás elszámolásához szükséges elszámolási adatlap eredeti példányát e szerződés 3. sz. melléklete szerint, 
· a számviteli bizonylatok összesítését e szerződés 2. sz. melléklete szerint, mely tartalmazza költségtételek szerinti bontásban a bizonylat kibocsátójának nevét, a bizonylat sorszámát, tartalmát (kifizetés jogcímét), keltét és a teljesítés időpontját, az áfa-alapot, az áfa-tartalmat és a bruttó összeget, valamint átutalás esetében az átutalás tényét, készpénzes kifizetés esetében a készpénzfelvétel tényét tartalmazó külön a támogatás felhasználását igazoló záradékolt számviteli bizonylatok másolatát,

· átutalással teljesített bizonylat másolata mellett a bankszámla terheléséről szóló banki igazolást vagy kivonatot (megjelölve a vonatkozó tételt),

· készpénzes bizonylatmásolat mellett a kifizetési pénztárbizonylat másolatát,

· személyi költségek és azok közterheinek összesített és részletes kimutatását, csatolva az igazoló bizonylatok másolatát.

9. Az Önkormányzatot az alábbiak szerinti teljes körű, korlátozás nélküli ellenőrzési jogosultság illeti meg: 
· az Önkormányzat – szükség esetén módszertani feladatokat ellátó intézményének, mint szakértőnek a bevonásával - jogosult a támogatás felhasználását, a támogatott feladatok megvalósulását bármikor ellenőrizni, ennek során a Szolgáltatótól az ellenőrzéshez szükséges adatokat, bizonylatokat bekérni, illetve a Szolgáltatónál előre írásban egyeztetett időpontban és módon helyszíni ellenőrzést tartani. Az eredeti okmányok megtekintése igény esetén helyszíni ellenőrzés során, illetve bekéréssel, egyeztetett időpontban történik. 

· az Önkormányzat módszertani intézményének, mint szakértőnek a bevonásával legalább ötévente teljeskörű monitorozást végez, ennek során értékeli a feladatellátásról feladatmutatónként vezetett dokumentáció megfelelőségét, ennek alapján átfogóan értékeli a szerződés szakmai teljesítését, az ellátotti szükségletek alakulásának tendenciáit. Az Önkormányzat a monitorozási jelentés alapján dönt a szerződés esetleges módosításáról, felülvizsgálatáról.
10. Az elszámolással, beszámolóval való indokolatlan késedelem esetén a Szolgáltató köteles a késedelem napjától számított, a jegybanki alapkamat kétszeresének megfelelő kötbért megfizetni az Önkormányzat 11784009-15490012 számú számlájára.
11. A jelen szerződésben meghatározott cél(ok) megvalósítása során esetleg felmerülő többletköltség a Szolgáltatót terheli.

12.
A Szolgáltató kijelenti, hogy
· tevékenységét a 11. Pk. 68110/1992/15. számú bírósági végzés alapján végzi, 
· 60 (hatvan) napon túl lejárt és ki nem egyenlített köztartozása (adó-, vám-, valamint TB járulék) tartozása nincs,

· az államháztartás alrendszereiből folyósított támogatásból eredő lejárt és ki nem egyenlített fizetési kötelezettsége nincs,

· eleget tett a közpénzekből nyújtott támogatások átláthatóságáról szóló 2007. évi CLXXXI. törvény szerinti nyilatkozattételi kötelezettségének (4. sz. melléklet)
13. Egyéb szakmai kikötések: 

A Szolgáltató kijelenti, hogy

· működése során betartja a Szociális Munkások Etikai Kódexében, továbbá a szociális igazgatásról és szociális ellátásokról szóló 1993. évi III. tv., a személyes gondoskodást nyújtó intézmények szakmai feladatairól és működésük feltételeiről szóló 1/2000.(I. 7.) SZCSM. rendeletben foglaltakat,

· ismeri és betartja a szociális szolgáltatásokra vonatkozó külön jogszabályokat, szakmai követelményeket, a nyilvántartási kötelezettségeket,

· az ellátást, diszkriminációtól mentesen faji, nemzeti, etnikai és vallási hovatartozásától függetlenül bármely hajléktalan személy részére lehetővé teszi, a közszolgáltatási rendszerbe való bekerülés esélyét minden rászorulónak egyenlő feltételekkel biztosítja,

14. A Szolgáltató Alapító Okiratának és a működését bejegyző végzésnek a másolatát jelen szerződés mellékleteként csatolja. A mellékletek a Közszolgáltatási Szerződés elválaszthatatlan részét képezik, amely nélkül a szerződés nem érvényes. A mellékletek dokumentumaiban történt változásokról a Szolgáltató köteles 8 napon belül írásban tájékoztatni az Önkormányzatot.
15. A Szerződő Felek jogosultak jelen megállapodást 8 (nyolc) hónapos felmondási idővel megszüntetni (rendes felmondás). Indokolt esetben a felek ennél rövidebb felmondási időben is megállapodhatnak. A felmondás csak írásban érvényes. A felmondási idő elteltéig e szerződés hatályban van. 
16. A Szolgáltató súlyos szerződésszegése esetén az Önkormányzat jogosult a szerződést azonnali hatállyal írásban felbontani (rendkívüli felmondás). Ebben az esetben a Szolgáltató köteles a támogatás teljes összegét - a támogatás Szolgáltató részére történő átutalása napjától a visszafizetés napjáig számított jegybanki alapkamat kétszeresének megfelelő 
mértékű kamattal növelten az Önkormányzat 11784009-15490012 számú számlájára, a felbontásról szóló értesítés kézhezvételét követően haladéktalanul visszafizetni.
Súlyos szerződésszegésnek minősül különösen, de nem kizárólagosan:

· a támogatás összegének e szerződésben foglaltaktól eltérő felhasználása, 

· e szerződés 3. pontjában felsorolt feladatok ellátásának azonnali és indokolatlan megszüntetése,

· valótlan adatok, tények, körülmények közlése, 

· felszólítást követően is az elszámolási kötelezettség elmulasztása, az ellenőrzés akadályoztatása, a szerződés szerinti tájékoztatási kötelezettségek megszegése,

· a jogszabályok, szakmai követelmények, nyilvántartási kötelezettségek megszegése,

· a szerződés 13. pontjában meghatározott esetben az értesítési kötelezettség elmulasztása, indokolatlan késedelmes tájékoztatás.

Szolgáltató ez esetben is köteles a szolgáltatást változatlan formában és tartalommal fenntartani, az ellátás feltételeit helyreállítani és folyamatosan biztosítani.
A Szolgáltató bármely szerződésszegése esetén legfeljebb öt évre kizárható az Önkormányzat által biztosított támogatási lehetőségekből.

17. A Szolgáltató az Önkormányzat szerződésszegése esetén jogosult a szerződést azonnali hatállyal írásban felmondani (rendkívüli felmondás). Az Önkormányzat szerződésszegést követ el, ha a támogatás megfizetését jogos ok nélkül megtagadja. A Szolgáltató ebben az esetben követelheti a rendkívüli felmondás napjától a szerződésben megállapított időtartamra számított támogatási összeg törvényes kamattal növelt összegét.
18. Jelen közszolgáltatási szerződés mellékletét képezi a Fővárosi Önkormányzat 11784009-15490012 számú OTP és Kereskedelmi Bank Rt-nél vezetett számlája által benyújtható azonnali beszedési megbízási jogát tartalmazó – a Támogatott bankszámla-vezető pénzintézete által leigazolt „Felhatalmazó levél”. (1. számú melléklet)

19. A Szolgáltató jelen megállapodás aláírásával tudomásul veszi, hogy 
· az Állami Számvevőszék vizsgálhatja a támogatás felhasználását, jelen megállapodást és a támogatás felhasználása során keletkező további megállapodásokat,

· a közpénzek felhasználásával, a köztulajdon használatának nyilvánosságával, átláthatóbbá tételével és ellenőrzésének bővítésével összefüggő egyes törvények módosításáról szóló 2003. évi XXIV. törvény 5. §-ával módosított államháztartásról szóló 1992. évi XXXVIII. törvény 15/A.§-ából fakadó kötelezettségének eleget téve, jelen megállapodás közérdekű adatait (támogatott neve, támogatás célja, összege) közzéteszi a Fővárosi Önkormányzat internetes portálján (www.budapest.hu),

· a Ptk. 81. § (3) értelmében nem minősül üzleti titoknak a támogatás felhasználásával kapcsolatos adat, valamint az az adat, amelynek megismerését, vagy nyilvánosságra hozatalát külön törvény közérdekből elrendeli;

· az Önkormányzat előzetes kérésének megfelelően információt biztosít a jelen szerződéssel támogatott szolgáltatások tekintetében; köteles tájékoztatást adni a Ptk. 81. § (4) bekezdése alapján kérésre a Szolgáltató a jelen jogviszonnyal összefüggő, és a Ptk. 81. § (3) bekezdése alapján közérdekből nyilvánosnak minősülő adatokra vonatkozóan,

·  az Önkormányzat különösen e szerződés 7. pontjában foglaltak szerinti teljes körű ellenőrzési jogosultságából következő, azzal összefüggésben tett észrevételeit, köteles figyelembe venni, és annak megfelelően eljárni. 
20. A Szerződő Felek vállalják, hogy kölcsönösen közreműködnek a jelen szerződésben foglalt feladatok ellátása során felmerülő koordinációs feladatok megoldásában.
21. A jelen szerződésben nem szabályozott kérdésekben a Polgári Törvénykönyv rendelkezései az irányadók.

22. A Szerződő Felek a jelen megállapodásban foglalt feltételekkel egyetértenek, azokat közösen értelmezték, és a megállapodást, mint akaratukkal mindenben megegyezőt, cégszerűen jóváhagyólag aláírták.

